‏- סדרה מקורית של NETFLIX -
‏- נמל סטובל, ליסבון -
‏מעולם לא נצפו כאן מראות כאלה. ‏צלמים מרחבי העולם צובאים...
‏המלכה והדוכס מאדינבורו מסתירים מהעולם
‏שמועות על משבר בנישואיהם.
‏- 16 בפברואר, 1957 -
‏עיני העולם נשואות ‏אל עבר היכטה המלכותית "בריטניה".
‏... אין ספור השערות הנוגעות ליחסים ‏בין הוד מעלתה לבין הדוכס מאדינבורו.
‏הבנתי.
‏לא, לא. אני מבינה.
‏כן. תודה.
‏זה היה דובר הארמון.
‏לדעתו, הצעדים שבהם נקטנו ‏לא השיגו את מטרתם.
‏השמועות טרם התפוגגו.
‏אני חושבת ששנינו מסכימים ‏שהמצב לא יכול להימשך כך.
‏לכן חשבתי שננצל את ההזדמנות הזאת, ‏ללא ילדים, ללא הסחות דעת,
‏על מנת להניח את הכול על השולחן,
‏ולדבר גלויות לשם שינוי
‏על מה שצריך להשתנות ‏כדי שהנישואים שלנו יצליחו.
‏טוב. מי ראשון?
‏שאלה טיפשית. אם למדתי משהו עד כה, ‏הוא שאני תמיד שני.
‏אם עליי לדבר ראשונה, בזה אתחיל.
‏הטרוניות שלך.
‏הטרוניות שלי? ‏-הן לא פוסקות.
‏אתה מקטר ומתבכיין כילד.
‏את מופתעת?
‏המשופמים האיומים שמנהלים את הארמון ‏מתייחסים אליי כאל ילד.
‏לולא התנהגת כזאטוט... ‏-נותנים לי רשימות, הוראות...
‏את יכולה להעלות בדעתך משהו משפיל מזה? ‏-כן.
‏למען האמת, אני יכולה.
‏למדתי יותר על השפלה בשבועות האחרונים
‏משקיוויתי ללמוד כל חיי.
‏מעולם לא חשתי בודדה יותר ‏מאשר בחמשת החודשים האחרונים.
‏ומדוע לדעתך חשת כך?
‏בגלל ההתנהגות שלך.
‏משום שציווית עליי לעזוב.
‏כן, ומדוע אתה חושב שעשיתי זאת? ‏-אני לא יודע, אליזבת. אמרי לי את.
‏משום שאתה אבוד.
‏אתה אבוד בתפקידך ובעצמך.
‏הבט...
‏ברור לי שהנישואים האלה הפכו שונים מאוד ‏ממה ששנינו תיארנו לעצמנו.
‏בלשון המעטה.
‏ושאנו מוצאים עצמנו בתוך...
‏כלא?
‏מצב ייחודי.
‏נתיב המילוט שמתאפשר לכל זוג אחר...
‏גירושים.
‏כן. גירושים...
‏אינם בגדר אפשרות מבחינתנו.
‏לעולם לא.
‏לא.
‏אם כך, מה יקל עליך?
‏להישאר לצדי, לא לעזוב?
‏מה יידרש לשם כך?
‏את שואלת מה המחיר שלי?
‏אני שואלת מה יידרש לשם כך.
‏- הרפתקה כושלת -
‏תזכיר לי, לאן אתה טס קודם?
‏לגיברלטר.
‏- חמישה חודשים קודם לכן -
‏ולאן משם? ‏-לאנטבה, ואז למומבסה.
‏כן. לפגוש את היכטה המלכותית. ‏-כן.
‏כבר אמרתי לך את זה. ‏-אולי שכחתי.
‏אולי עלייך להקשיב ביתר תשומת לב בפעם הבאה.
‏משם נפליג לפורט ויקטוריה, ‏ומשם לקולומבו שבגינאה החדשה,
‏ואז לאוסטרליה.
‏כן, כדי לפתוח את האולימפיאדה. ‏-בהתאם להוראות.
‏לאחר מכן לגמביה, שוב לגיברלטר, ‏ולבסוף לליסבון.
‏אללי.
‏חמישה חודשים.
‏תודה לך. ‏-על מה?
‏על שאתה יוצא לסיור.
‏נכנס לנעליי.
‏זה חשוב.
‏למען האמת, כעת כשהגעתי להחלטה, ‏אני מצפה לכך בקוצר רוח.
‏ו... הצלחנו להוסיף יעד נוסף למסע.
‏האוקיינוס השקט ואנטרקטיקה. ‏-זה אופייני לבנים.
‏סלחי לי, מדובר בטמפרטורות של קיפאון. ‏זה אופייני לגברים.
‏המסיבה השנתית לחברי הסגל הדיפלומטי.
‏את זוכרת את השנה שעברה?
‏אכן, לדאבוני. היא הייתה ארוכה למדי.
‏חמש שעות.
‏רגע אחד, הוד מעלתה. ‏-אבוי.
‏אחרוני האורחים הרגע מגיעים.
‏את נראית נחמד.
‏באמת?
‏אפילו במדי השרד שלי?
‏בעבר, הבגדים האלה לבשו אותך. ‏כעת את לובשת אותם.
‏אוי ואבוי... זה בסדר. אני אטפל בזה.
‏מה קרה? ‏-הרוכסן.
‏כולם הסתובבו, בבקשה.
‏די!
‏אנו מוכנים לקראתך, גברתי.
‏בני עמי המצרים.
‏תעלת סואץ החוצה את ארצנו כעורק ראשי
‏נבנתה על ידי אבותינו וסבנו
‏והיא שייכת לנו!
‏- חברת תעלת סואץ, פורט סעיד -
‏אבל החברה שהיא לכאורה הבעלים שלה ‏היא בריטית וצרפתית.
‏ובכן, אני אומר שהתעלה לא שייכת להם.
‏הם גנבו אותה מאיתנו.
‏בדמיוני ראיתי את פרדיננד דה לספס...
‏זאת מילת הצופן.
‏המהנדס.
‏פרדיננד דה לספס.
‏פרדיננד דה לספס,
‏המהנדס שהקים את התעלה בשנת 1869...
‏- הכניסה אסורה -
‏- משרדי חברת תעלת סואץ -
‏במשך שנים לחמנו על מנת לבטל ‏את ההשפעות הנתעבות של העבר,
‏של הקולוניזציה ושל הרודנות ‏ששלטו בנו מאות שנים!
‏סליחה! מה אתם חושבים שאתם עושים, ‏לכל הרוחות?
‏תוריד את הידיים שלך מ...
‏הערב, אחיי המצרים, אני גאה להודיע לכם...
‏רבותיי.
‏ידיים מעל הראש, בבקשה!
‏שהחזרנו לנו את השליטה בתעלת סואץ!
‏היא נמצאת כעת בידי מצרים,
‏והיא תתנהל בידי המצרים!
‏מפני שביום זה הגיע זמננו
‏להשתחרר מידי הצורר הקולוניאליסטי!
‏להשתחרר מידי גנבים קולוניאליסטים!
‏חירות!
‏אה.
‏מה "אה"?
‏התעוררתי במיטה הזאת. ‏-כן, נכון.
‏מאין אתה שואב את הכוחות שלך? ‏-אני לא יודע.
‏אני אתגעגע אליך.
‏חזור למיטה.
‏אני לא יכול, יקירה. עליי לבצע 20 ניתורים.
‏תוכל לבצע אותם כאן.
‏באמת?
‏טוב, למה לא?
‏לא! לא, לא, לא! החוצה! ‏-לא!
‏החוצה! ‏-סליחה, אדוני.
‏תודה! ‏-החוצה, כולם.
‏טוב. במכונית שלי או בשלך? ‏או שזאת שאלה טיפשית?
‏זאת שאלה טיפשית.
‏טוב. נטיל מטבע כדי לבדוק מי ינהג.
‏פלי.
‏עץ. פני רעייתך. הפסדת.
‏קדימה!
‏היא ואני מסתדרים לא רע בימים אלה.
‏באמת? ‏-כן, באמת.
‏הלוואי שיכולתי לומר את אותו הדבר.
‏התמזל מזלנו לארח תלמיד לשעבר.
‏כעת הוא ראש הממשלה, ‏והוא בא לומר לנו כמה מילים הבוקר.
‏סר אנתוני.
‏תודה לך, סר קלוד.
‏באחרונה הרבו לדבר
‏על כמה השתנה העולם מאז המלחמה
‏ועד כמה השתנתה החברה בבריטניה,
‏או עד כמה כדאי מאוד שהיא תשתנה...
‏ושאין להחשיב עוד מוסדות דוגמת "איטון"
‏כמקום הולדתם של המנהיגים בבריטניה.
‏תגובתי לכך כתומך נלהב בשוויון
‏וכחבר מתקדם של המפלגה השמרנית היא...
‏זו שטות גמורה!
‏אם מנהיגי בריטניה לא יבואו מ"איטון",
‏מאין יבואו?
‏לפניכם ניצב ראש הממשלה ה-16 ‏שהוא בוגר "איטון".
‏שישה עשר מתוך 40.
‏אחוזון לא רע.
‏שבעה ראשי ממשלה בלבד ‏היו בוגרי "הארו", אגב.
‏אמנם אפשר לטעון שמדובר ‏במאגר חברתי צר למדי,
‏אבל צרות במעמד כה רם אינה בהכרח דבר רע.
‏שכן, כפי שיאמר לכם כל חייל,
‏בקרב,
‏בעיצומה של הלחימה, אדם זקוק לקצרנות,
‏לשפה משותפת ולהבנה,
‏לנהירות.
‏במשך דורות רבים, ‏"איטון" סיפק לבריטניה את הנהירות הזו.
‏את הצופן הזה.
‏את... השפה המשותפת הזאת.
‏אדוני, נאצר הלאים את תעלת סואץ
‏והשתלט בכוח על משרדי החברה.
‏חוששני שניאלץ לסיים כאן, רבותיי.
‏כבודו.
‏ביקשת לראות אותי, גברתי?
‏כן. רציתי להשאיר את המכתב הזה ‏ואת המתנה הזאת
‏במקום שבו הדוכס מאדינבורו יוכל למצוא אותם.
‏רצוי במטוס שלו. חשבתי שאולי במטען שלו?
‏המטען מגיע בנפרד.
‏אני מציע להכניסם לתיק המסמכים שלו.
‏כן, כמובן. תודיע לי כשהשטח פנוי.
‏ברגע זה, למעשה, גברתי.
‏הוא נמצא בפגישה עם החייט שלו,
‏ואחריה יסעד צהריים במועדון ‏בחברת קומנדר פרקר.
‏כן. יום חמישי היום. כמובן. ‏-גברתי.
‏- פיליפ -
‏...נוסף לרובים ולתחמושת.
‏גברתי.
‏הוד מעלתה, ‏זה עתה קיבלנו שיחה ממעון ראש הממשלה.
‏ראש הממשלה ביקש לפגוש אותך בדחיפות.
‏צר לי על שנאלצת להמתין, אדוני ראש הממשלה.
‏הוד מעלתה.
‏אמש בשעה מאוחרת, אנשיו של הנשיא נאצר ‏נכנסו בסערה למשרדים
‏של חברת תעלת סואץ והלאימו את התעלה.
‏הוא טוען שהוא עושה זאת בשם העם המצרי,
‏אך בפועל מדובר במעשיו של גנב,
‏פרחח קטנוני המתרברב ‏על מנת לזכות באהדת הסובייטים.
‏אבל התמודדנו עם גרוע מזה.
‏אנו נוקטים את האמצעים הנדרשים.
‏פשוט נשלם לנווטים לנטוש את עמדותיהם.
‏נווטים? ‏-נווטי תעלת סואץ, גברתי.
‏מלחים מיומנים ביותר, בריטים וצרפתים,
‏שנוטלים פיקוד על כל כלי שיט שנכנס לתעלה
‏על מנת לוודא שיעבור בבטחה
‏בערוץ הצר והמאתגר הזה.
‏אני מבינה.
‏המצרים אינם יורדי ים.
‏אין להם המיומנויות הדרושות ‏ואין להם די אנשים.
‏הוצאת הנווטים פשוט תשתק את התעלה,
‏ועד מהרה,
‏הנשיא נאצר ייסוב על עקבותיו בחרטה ובהשפלה.
‏אם אתה אומר.
‏אכן, גברתי.
‏זה הימור לא קטן. אני מקווה שכך אמרת לו.
‏מה? ‏-לראש הממשלה.
‏כן.
‏להוציא את הנווטים מתעלת סואץ.
‏איך אתה יודע שזו כוונתו?
‏אל תגיד לי. ‏חברים מ"מועדון ארוחת הצהריים" שלך.
‏אין צורך לומר את זה כך.
‏מידע כזה יכול היה להגיע רק מחבר קבינט.
‏או ממישהו רם דרג במשרד החוץ ‏או מקהילת המודיעין.
‏חברי המועדון מגיעים מכל מקום, יקירה.
‏אני לא לגמרי משוכנעת ‏שהמועדון הזה הוא דבר טוב.
‏הוא מעסיק אותי. הוא משאיר אותי מעודכן.
‏הוא משאיר אותי שפוי.
‏לכן הוא דבר טוב מאוד.
‏את רוצה לדעת בדיוק ‏מדוע הניווט בתעלה מסובך כל כך?
‏אולי בפעם אחרת. ‏-אנשים חושבים שהסיבה היא לחץ המים,
‏אבל הידראוליקה היא רק מחצית מהסיבה.
‏התעלה צרה. כלי השיט הם עצומים.
‏הזרם הוא יומי מחד גיסא ועונתי מאידך גיסא.
‏לכן הרוח מנשבת מכיוון המדבר ‏והחרטום תמיד פונה אל עבר הגדה.
‏הנווטים מוכרחים לתכנן מסלול איתן ‏לאורך של כ-160 ק"מ.
‏סליחה, מה אתה עושה? תניח את הכלים.
‏אדוני.
‏אלה המכליות שלי.
‏הם לומדים כיצד לעשות זאת במשך שבע שנים.
‏לאן את הולכת?
‏אני עייפה.
‏זה הלילה האחרון שלנו יחד ‏לפני פרידה של חמישה חודשים.
‏עוד קצת. עוד קצת. יופי.
‏מייקל, איזה מטוס זה?
‏די-סי-4. ‏-כל הכבוד!
‏אתה יודע ששוב לא נהיה יחד בחג המולד.
‏אני יודע. זה לא אידאלי.
‏וביום ההולדת של בתך. שוב.
‏הפעם אתקשר. אני לא אשכח.
‏וביום הנישואים שלנו. שוב.
‏מה את רוצה שאומר, איילין?
‏התרגשת בדיוק כמוני כשפיליפ הציע לי ‏את העבודה הזאת. אמרת שזה יועיל לכולנו.
‏לא ציפיתי שהעבודה תהפוך למרכז חייך.
‏אפצה אותך כשאחזור. אני מבטיח.
‏להתראות, אבא!
‏להתראות, אבא! להתראות!
‏להתראות!
‏שלום. ‏-הוד מעלתה.
‏ברוך הבא, אדוני. ‏-שלום.
‏טוב לראותך.
‏טוב, מוטב שניפרד כראוי.
‏צ'רלס.
‏אנחנו לא ניצבים מול מצלמות עכשיו, ‏נכון, צ'רלס?
‏לא.
‏תהיה ילד טוב.
‏תשגיח על אחותך. ‏-אעשה זאת.
‏בואו, חמודים.
‏כשתהיה מוכן, אדוני. ‏-תודה.
‏ובכן...
‏לא נעכב אתכם.
‏נסיעה טובה.
‏אתה בסדר? ‏-בסדר גמור.
‏אני אומר לך, ‏האידיוט שהמציא את רעיון הנישואים
‏מוכרח לתת על כך את הדין.
‏טוב, אתה יודע מה אומרים.
‏נישואים הם מוסד נפלא, ‏אבל בואו נודה באמת:
‏מי רוצה לחיות במוסד?
‏- זכור תמיד שיש לך משפחה -
‏הנשיא נאצר. תענוג לפגוש אותך.
‏תודה, סגן. התענוג כולו שלי.
‏בעקבות הלאמת תעלת סואץ בידי הנשיא נאצר,
‏מלחים רוסים מגיעים בהמוניהם למצרים.
‏יורדי הים הסובייטים המיומנים הללו ‏מאמנים כעת נווטים מצרים
‏שמוכיחים עצמם כמלחים כשירים ‏יותר מכפי שציפו רבים.
‏התקוות שאובדן הנווטים המיומנים מבריטניה ‏ומצרפת יביא לסגירת התעלה, התנפצו בזאת.
‏כעת בריטניה מוצאת עצמה מוקד ‏למתח הגואה בין מזרח למערב
‏ועם אספקת נפט לשישה שבועות בלבד, ‏מצבה הופך נואש גם מבית.
‏ארה"ב מתבצרת בעמדתה בנוגע למשבר המחריף,
‏ובעוד ברית המועצות תומכת בנשיא נאצר,
‏פרשנים טוענים ‏שזה המשבר הבין-לאומי הרציני ביותר
‏שהעולם נקלע אליו מאז מלחמת העולם השנייה.
‏כן! ‏-כבוד השר, אדוני.
‏הרולד.
‏חוששני ש... ‏"לא כמרגלים בדד הייסורים יבואו..."
‏"אלא גדודים-גדודים." ‏-אכן.
‏כפי שהעולם יודע כעת,
‏אסופת הנווטים העלובה של נאצר
‏הצליחה איכשהו להשיב את השליטה בתעלה.
‏ואם זה לא מספיק גרוע, ‏נראה שהרוסים סייעו להם.
‏אם הם ייצאו מזה ללא פגע, ‏אנחנו נהיה מושא ללעג.
‏נאצר יוכל לסגור את התעלה בכל רגע נתון
‏ולנטרל את הקשר שלנו ‏עם הנפט שבו אנו תלויים.
‏אנחנו מוכרחים...
‏אנחנו מוכרחים לתקוף.
‏אין לנו בררה אחרת. ‏אנחנו מוכרחים לתקוף. במהירות ובהחלטיות.
‏אנחנו מוכרחים להשיב את הסטטוס קוו.
‏מה אתה אומר?
‏אני אומר שזה הדבר הנכון.
‏מבחינת המדינה,
‏ומבחינתך באופן אישי,
‏כדי שתוכל סוף סוף להשתחרר ‏מהצל העצום שהטיל וינסטון.
‏"כשהדרגה מוסווית,
‏טירון במסכה..."
‏"נראה בכיר!"
‏פעולה צבאית!
‏יש רק דרך מוכחת אחת להתעמת עם פשיסטים.
‏אכן!
‏אף שאני משוכנע שכולנו משבחים ‏את הביטחון העצמי של ראש הממשלה שלנו,
‏נראה שהוא שוכח ‏ששום פעולה צבאית לא יכולה לצאת לפועל
‏ללא תמיכת האו"ם,
‏תמיכה שלא נמצאת ברשותנו.
‏אנחנו לא יכולים לצאת למלחמה לבדנו.
‏אתם נראים נפלא.
‏המתנות שלכם אצלכם? ‏-כן.
‏אימא קיוותה שתוכל להתלוות אליכם, ‏אבל אני נמצאת בפיגור רציני.
‏תוכלי למסור את התנצלותי לגברת פרקר?
‏כמובן, גברתי.
‏תבלו בנעימים.
‏ותתנהגו יפה.
‏מי רוצה לשחק משחקי חברה במכונית?
‏הנה אתם!
‏אבא!
‏זה אבא? אתם רוצים לדבר איתו? ‏-כן!
‏הלו?
‏לא. שבע זה בסדר גמור.
‏תודה.
‏זה לא היה אבא.
‏אני בטוחה שהוא יתקשר מאוחר יותר, טוב?
‏"יום הולדת שמח לך."
‏כיפאק... ‏-היי!
‏מי רוצה פרוסת עוגה? ‏-אני!
‏למה אבא לא התקשר? ‏-אני לא יודעת.
‏הוא בוודאי עסוק מאוד.
‏הוא אוהב אותך מאוד.
‏נכון?
‏עכשיו לכי לישון.
‏ילדה טובה.
‏הלו?
‏רוצה לדעת מה היתרון העיקרי, אולי היחיד,
‏בהיותי ראשת התאחדות הכדורת האנגלית?
‏דברי.
‏לעתים תכופות עמיתיי להתאחדות ‏קשישים או חולים מכדי להיפגש.
‏פירוש הדבר הוא שבאופן לא צפוי, ‏אני מוצאת עצמי פנויה לארוחת צהריים.
‏טוב, זה עתה התעוררתי.
‏השעה 11:30. ‏-כן.
‏חזרתי הביתה בארבע.
‏ביקשתי מפורשות שאיש לא יפריע לי,
‏מכל סיבה שהיא.
‏אני רואה שקנוניה להוציא אותי מדעתי ‏נמצאת בעיצומה.
‏התחלנו ב"מירבל",
‏לאחר מכן עברנו ל"400" ‏וסיימנו את הערב ב"לס אמבסדור".
‏מי זה "אנחנו"?
‏רק קולין, ג'וני, ג'ודי מונטגיו.
‏מרגוט?
‏יכול להיות שאת עדיין שיכורה?
‏את יודעת מה, אני חושבת שאולי כן, במקצת.
‏עלייך לנהוג בזהירות רבה יותר. ‏-כן, את בהחלט צודקת.
‏לא מערבבים בירה ויין.
‏לא.
‏התכוונתי בעניין המקומות שבהם רואים אותך. ‏ובחברת מי.
‏את שותה הרבה יותר מבעבר.
‏מה הסיבה לכך לדעתך?
‏משום שאני הרבה פחות מאושרת מבעבר.
‏ומדוע? משום שאני עדיין לא נשואה.
‏ומדוע? משום שמנעת ממני ‏את הגבר המושלם בעבורי.
‏זה לא הוגן.
‏בתור אחותך, ‏הייתי שמחה מאוד לו היית נישאת לפיטר.
‏מה? ‏-אך הממלכה לא אפשרה זאת.
‏יתרה מזאת, הוא היה מבוגר במקצת.
‏לא ממש היה לו ה... ‏-לא, שלא תעזי לומר "הרקע המתאים".
‏אני פשוט חושבת שזה היה שב לרדוף אותך.
‏מה? אחיותיו הנאציות של פיליפ ‏שבו לרדוף אותו?
‏או אמו המטורפת? ‏או אביו המרושש ורודף השמלות?
‏מה שלומו?
‏פיליפ? ‏-כן.
‏הוא בסדר, נדמה לי.
‏מה, את לא יודעת?
‏איפה הוא עכשיו?
‏ציילון.
‏לא. מלאיה. ‏-את לא יודעת גם את זה.
‏לא.
‏זה רע? ‏-זה משונה במקצת.
‏מרוחק במקצת. צונן במקצת.
‏הוא לא כותב לך? ‏-הוא לא מצטיין בכתיבה.
‏זה נכון לגבי שנינו.
‏מייק התקשר ממומבסה ‏כדי לומר שהם הגיעו בבטחה.
‏מי זה מייק?
‏המזכיר האישי שלו.
‏כן. האוסטרלי הקטן ההוא. ‏-כן.
‏מה דעתך עליו? ‏-אני לא בטוחה שגיבשתי דעה עליו.
‏הוא מייק.
‏כולנו היינו קרובים מאוד במלטה.
‏הילדים משחקים יחד לפעמים עכשיו.
‏פיליפ אומר שהוא היה אבוד בלעדיו. ‏-כל עוד הוא לא אבוד בגללו.
‏מה זאת אומרת?
‏זאת אומרת שיש לו מוניטין מסוים.
‏למי, למייק? ‏-כן, למייק.
‏הוא לא מיודד מאוד ‏עם האוסטאופת המרושע ההוא?
‏איזה אוסטאופת? ‏-זה שמכיר את כולם,
‏תמיד מארגן סופי שבוע של גברים פה ושם עם...
‏שחקניות ו... ‏-בלרינות.
‏כן.
‏איך ידעת?
‏לא אכפת לי לספר לך. כל הישג אחר
‏שהיה לי בחיי...
‏המשנה למלך הודו,
‏המפקד העליון של בעלות הברית ‏בדרום מזרח אסיה,
‏אפילו לורד ימי ראשון,
‏כולם כאין וכאפס בהשוואה לזה.
‏באמת מספק מאוד להידמות לאבי ‏ולשרת כאדמירל הצי.
‏אדוני. ‏-ביקשתי שלא יפריעו לנו.
‏זה שר המדינה לענייני חוץ, אדוני.
‏הוא אמר שזה דחוף.
‏חוששני שלא ידעתי עם מי עוד אוכל לדבר.
‏אין בעיה.
‏תעלה.
‏שלום, יקירה. ‏-אל תחכה לי.
‏אחזור מאוחר. ‏-תבלי. לאן את הולכת?
‏חשבתי שהסכמנו על סודיות הדדית.
‏אכן. ‏-אם כך, אל תשאל אותי.
‏הרשי לי להציג לפנייך את אנתוני נאטינג,
‏שר המדינה לענייני חוץ.
‏נעים מאוד. ‏-ליידי מאונטבאטן.
‏אין לי שום בעיה עם ענייני חוץ.
‏הס, יקירה. ‏-הוא נאה אפילו יותר מאידן.
‏קבינט של חתיכים.
‏חביב מצדך. ‏-איך היו המדידות, יקירי?
‏אגלה לך סוד, מר נאטינג.
‏לבעלי לא אכפת משום דבר ומאף אחד
‏כפי שאכפת לו מהמדים שלו.
‏למזלנו הרב, יש אולם נשפים בבית הזה.
‏אך האם זה החדר הגדול ביותר כאן? לא.
‏חדר זה שמור למדיו של בעלי.
‏אי אפשר שלא לתהות על מה כל זה מפצה.
‏חשבתי שזה מובן מאליו.
‏הפצע הפתוח שהותיר מאחור ‏המפגש הפשוט ביותר עמך, יקירה.
‏בבקשה.
‏אני לא אומר שהתנהגותו של נאצר מקובלת עליי, ‏כלל וכלל לא.
‏מובן שמוכרחים להעמיד אותו במקומו.
‏אבל החשש הגדול יותר שלי הוא ‏שתגובתו של ראש הממשלה שלנו
‏למצב כולו היא אישית.
‏אישית ביותר, ושהוא יפנה ‏לפתרון הקיצוני ביותר, עימות מזוין,
‏מבלי להמתין להצטרפותה ‏של קואליציה בין-לאומית.
‏היום,
‏משלחת של נציגי ממשלה ומודיעין צרפתים
‏הגיעה למעון ראש הממשלה לדיונים סודיים.
‏אני מעריך כי דיונים סודיים נוספים מתוכננים ‏עם גורמים רשמיים מישראל בשבוע הבא.
‏אם כך, מה בתפריט היום?
‏חסילונים בקדרה או תבשיל סרטנים חריף
‏ומיד לאחר מכן תבשיל בסגנון "ג'וקי קלאב".
‏לורד מאונטבאטן, הוד מעלתה.
‏תודה על שהסכמת לפגוש אותי.
‏חוששתני שיש לי ‏התחייבות בתאטרון שנקבעה מזמן,
‏אבל חשבתי שנסעד ארוחת ערב מוקדמת בטרם אצא.
‏אימא ממורמרת מאוד מכך שהיא לא הוזמנה.
‏בנסיבות רגילות,
‏החלטה נמהרת כל כך לצאת למלחמה ‏הייתה מתפרשת כשאיפה להיחרט בזיכרון הלאומי.
‏הוא פעל בצלו של וינסטון זמן רב כל כך
‏עד שמלחמת בזק מצליחה ‏הייתה נראית טוב ברשימת ההישגים שלו.
‏אבל במקרה הזה, נדמה לי שהמניע העיקרי לכך ‏הוא שנאה אישית ובלתי הגיונית.
‏שני הגברים האלה, הוא ונאצר, ‏פשוט שונאים זה את זה,
‏וכל השאר פשוט נמצאים בלב העימות הזה.
‏מה אתה מציע שאעשה בנדון?
‏במהלך הפגישה הפרטית השבועית שלכם, ‏שניכם לגמרי לבדכם.
‏צפי בו בקפידה. הקשיבי לו היטב.
‏קראי בדקדקנות את מסקנות הקבינט.
‏הביעי את דעתך.
‏אני לא ממש אמורה לעשות זאת.
‏גם לא למען ביטחון המדינה?
‏בסדר, אני...
‏אני אשגיח עליו.
‏בקפידה.
‏מקרוב.
‏בדקדקנות.
‏תודה על ארוחת הערב.
‏את... תעדכני אותי, נכון?
‏תגידי לי מתי אוכל לטפל בעניין ‏ולשלוח אלייך מישהו מצוין?
‏מה?
‏האוכל. ‏-מה לא בסדר בו?
‏מקומו בתינוקייה.
‏כל מה שאמור להיות חם הוגש קר,
‏כל מה שאמור להיות רך הוגש קשה.
‏מעולם לא הבחנתי בכך.
‏ולמען האמת, דיקי, ‏ככל שאתה מזדקן ומעמדך עולה,
‏אתה הופך המוני יותר.
‏שמעת מפיליפ? ‏-מה שלום פיליפ?
‏לא, לא, אף לא מילה.
‏הם דואגים לכך שיהיה עסוק מאוד. ‏-כן, כמובן.
‏נישאת לנפש חופשייה.
‏שנינו עשינו זאת.
‏אין שום טעם לנסות לאלף אותם.
‏היו זמנים בהודו שזה קרה ממש מתחת לאף שלי.
‏עם נהרו, מכל האנשים, ההפך הגמור ממני.
‏ההשפלה הייתה מוחלטת.
‏מובן ששקלתי לשים סוף לנישואים,
‏ואז דמיינתי כמה דלים ואומללים יהיו חיי
‏והבנתי שכשבאמת מעריצים מישהו,
‏בצורה מוחלטת ונואשת ‏כפי שנדמה לי שאת ואני חווים,
‏משלימים עם כל דבר.
‏איזה מחזה?
‏אמרתי מחזה? התכוונתי לבלט.
‏הבלט המלכותי, ליתר דיוק. ‏זה עתה הענקנו להם חסות.
‏לכן אני באמת מוכרחה ללכת.
‏מדובר ב"ג'יזל". ‏-בכיכובה של גלינה אולנובה?
‏כן. ‏-בת מזל שכמוך.
‏אומרים שהיא כוכבת לא קטנה.
‏באמת? ‏-כך אומרים.
‏נשאלנו אם תרצי לפגוש את גברת אולנובה.
‏לא, תודה.
‏הכנתי תה. הוד מעלתה תרצה...
‏כל חיי
‏הייתי אדם שוחר שלום.
‏עבדתי למען השלום,
‏שאפתי לשלום, נשאתי ונתתי למען השלום.
‏לא יכולתי לנהוג אחרת, גם לו רציתי בכך.
‏ואף שאנו ניצבים...
‏- תעלת סואץ -
‏לפני מעשה לא חוקי של גזל...
‏- סודי, 27 באפריל 1957 -
‏בידי רודן מסוכן במזרח התיכון...
‏המאיים על מחייתנו ועל זו של אומות רבות,
‏אני נחוש בדעתי למצוא פתרון של שלום.
‏- המחוז המצרי צפון סיני - גבול -
‏- סודי ביותר -
‏- כוחות ישראליים -
‏- חדרו למצרים -
‏הוד מעלתה. ‏-ראש הממשלה.
‏האירועים מתרחשים במהירות. ‏-אנא שב, ראש הממשלה.
‏הבוקר עם שחר,
‏צבא ההגנה לישראל פתח במתקפה בשטח מצרים,
‏חצי האי סיני, ‏והוא מתקרב במהרה אל עבר תעלת סואץ.
‏הצבא המצרי שינע כוח למתקפת נגד
‏והוא עומד לתקוף.
‏ממשלת הוד מעלתה הציבה מועד אחרון ‏הן לישראל והן למצרים
‏על מנת לעצור את פעולות המלחמה
‏ולאפשר לכוחות האנגלו-צרפתיים להיכנס למדינה ‏על מנת להשיב את השלום.
‏הישראלים הביעו נכונות לציית ‏אם יעשו זאת גם המצרים, אך לדאבוני...
‏הנשיא נאצר סירב לכך עד כה.
‏מתי יפוג תוקפו של המועד האחרון?
‏מחר בבוקר, גברתי.
‏ומה יהיה הצעד הבא, לדעתך?
‏התערבות צבאית, גברתי.
‏מלחמה? ‏-אכן.
‏אבל במטרה לשמור על השלום.
‏זה הצעד הנכון, גברתי.
‏נאצר מסכן את יציבות העולם כולו.
‏ובכן... תודה לך על ההסבר.
‏לפני שתלך, יש לי שאלה או שתיים.
‏כשציינת שהישראלים פתחו במתקפה,
‏לא נראית מופתע.
‏מדוע שאיראה מופתע?
‏אם אינני טועה, עמדת הישראלים תמיד הייתה
‏שהם בשום אופן ‏לא יפתחו במתקפה כוללת בעצמם
‏מחשש לבידוד דיפלומטי,
‏ועם זאת זה בדיוק מה שהם עשו,
‏מה שמצביע על כך שהם שינו את דעתם
‏או שהתקיימה קנוניה כלשהי.
‏האם עשינו זאת?
‏האם עשינו...
‏מה?
‏קנוניה עם ישראל?
‏בדרך כלשהי?
‏לפני שישה ימים...
‏הממשלה הזאת נפגשה עם נציגים
‏מממשלות צרפת וישראל בכפר קטן בפאתי פריז
‏ושם חתמו על הסכם.
‏הפרוטוקול של סוור,
‏המכיל מתווה תוכניות ‏של מתקפה משותפת על מצרים
‏שבה הצבא הישראלי יתקוף את הצבא המצרי
‏בקרבת תעלת סואץ
‏ובכך תתאפשר התערבות הכוחות האנגלו-צרפתיים.
‏מי עוד יודע על כך?
‏חברי קבינט אחדים.
‏חברים בכירים. ‏-אבל לא הפרלמנט?
‏לא. ‏-או האו"ם?
‏מתי כל זה מתחיל?
‏התקיפות האוויריות מתחילות מחר.
‏אינך חושב שכדאי להמתין? ‏-לא, גברתי.
‏הדבר הנכון הוא לתקוף כעת ולתקוף בעוצמה.
‏צדקתי בעניין מוסוליני.
‏צדקתי בעניין היטלר ‏ואני צודק בעניין האדם הזה.
‏האם אני מקבל את תמיכתך?
‏ראש הממשלה תמיד זוכה לתמיכת המלוכה.
‏הוד מעלתה.
‏אמן.
‏תרגום כתוביות: טלי מיכאלי